আমাদের জীবনে বার্ধক্য অবধারিত এবং অলঙ্ঘনীয়। আমরা সবাই কিন্তু প্রবীণ! রীতিমত হয়ে গেছি অথবা হচ্ছি! প্রবীণজন কিন্তু ভিন্ন কেউ নন, আমাদের সমাজের অবিচ্ছেদ্য অংশ। জীবনব্যাপী বার্ধক্যের প্রস্তুতি গ্রহণ এবং নবীন-প্রবীণের মেলবন্ধন রক্ষা করার কোন বিকল্প নেই। বলা হয় যে, প্রবীণের যুক্তি আর নবীনের শক্তি- দুইয়ে মিলে সমাজের মুক্তি! আমাদের ভবিষ্যতের কল্যাণ চিন্তা করে সেদিন যাঁরা মানবাধিকার চুক্তি এবং সনদ রচনা করেছিলেন তাঁদের প্রাপ্য পরিশোধ করলে বার্ধক্যে পৌঁছে আজকের তরুণ প্রজন্মও এর প্রতিফল পাবেন।